OpenLLM-France/wikimedia huggingface dataset:
# Barnum Island

Barnum Island és una concentració de població designada pel cens dels Estats Units a l'estat de Nova York. Segons el cens del 2000 tenia 2.487 habitants.

## Demografia

Segons el cens del 2000, Barnum Island tenia 2.487 habitants, 836 habitatges, i 671 famílies. La densitat de població era de 1.021,5 habitants per km².
Dels 836 habitatges en un 26% hi vivien nens de menys de 18 anys, en un 65,3% hi vivien parelles casades, en un 10,9% dones solteres, i en un 19,7% no eren unitats familiars. En el 17% dels habitatges hi vivien persones soles el 6,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,86 i el nombre mitjà de persones que vivien en cada família era de 3,16.
Per edats la població es repartia de la següent manera: un 18% tenia menys de 18 anys, un 7,2% entre 18 i 24, un 28,4% entre 25 i 44, un 32,6% de 45 a 60 i un 13,8% 65 anys o més.
L'edat mediana era de 42 anys. Per cada 100 dones de 18 o més anys hi havia 93,8 homes.
La renda mediana per habitatge era de 79.656 $ i la renda mediana per família de 82.742 $. Els homes tenien una renda mediana de 56.563 $ mentre que les dones 37.727 $. La renda per capita de la població era de 33.498 $. Entorn del 9,1% de les famílies i el 10,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Barnum Island». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Barnum Island». American Fact Finder. Oficina del Cens dels Estats Units, 12-01-2010.
# Ashton (Nebraska)

Ashton és una població dels Estats Units a l'estat de Nebraska. Segons el cens del 2000 tenia 237 habitants.

## Demografia

Segons el cens del 2000, Ashton tenia 237 habitants, 102 habitatges, i 67 famílies. La densitat de població era de 157,8 habitants per km².
Dels 102 habitatges en un 31,4% hi vivien nens de menys de 18 anys, en un 56,9% hi vivien parelles casades, en un 6,9% dones solteres, i en un 34,3% no eren unitats familiars. En el 31,4% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,97.
Per edats la població es repartia de la següent manera: un 25,7% tenia menys de 18 anys, un 5,5% entre 18 i 24, un 28,3% entre 25 i 44, un 20,3% de 45 a 60 i un 20,3% 65 anys o més.
L'edat mediana era de 40 anys. Per cada 100 dones de 18 o més anys hi havia 93,4 homes.
La renda mediana per habitatge era de 28.750 $ i la renda mediana per família de 32.969 $. Els homes tenien una renda mediana de 21.591 $ mentre que les dones 16.250 $. La renda per capita de la població era de 12.909 $. Aproximadament el 3,2% de les famílies i el 3,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ashton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Ashton». American Fact Finder. Oficina del Cens dels Estats Units, 12-01-2010.
# Mario Gila Fuentes

Mario Gila Fuentes (Santa Perpètua de Mogoda, Vallès Occidental, 29 d'agost de 2000) és un futbolista català que juga com a defensa a la Società Sportiva Lazio de la Sèrie A d'Itàlia.

## Trajectòria

Gila es va iniciar als nou anys en el Unificació Club de Futbol Santa Perpètua al 2009, on va romandre fins a 2013. D'allí va fer un periple per diferents clubs catalans fins a recalar en les categories formatives del Real Club Esportiu Espanyol el 2017. En la disciplina «perica» va formar part de l'equip juvenil en la temporada 2017-18.
Al 2018 es va incorporar a les categories inferiors del Reial Madrid. Va formar part de l'equip juvenil, abans d'incorporar-se a l'equip filial al 2019. Les seves bones actuacions li van valer per a ser convocat com a internacional sub-19 amb Espanya. Un dels seus principals assoliments va ser la seva participació en la Lliga de Campions juvenil en el curs 2018-19, on va jugar tres partits com a titular, en els quals va marcar una gol, la seva primera diana en competició internacional UEFA.
A poc a poc va anar progressant fins a convertir-se en el pilar de la saga madridista entrenada per Raúl González i va suscitar l'interès de diversos clubs europeus, arribant a rebutjar una oferta de la Unione Sportiva Sassuolo Calci de la Sèrie A d'Itàlia.
El dia 30 d'abril de 2022, Gila va fer el seu debut oficial al primer equip del Reial Madrid, en reemplaçar a Eduardo Camavinga al minut 75 de partit disputat davant el Real Club Esportiu Espanyol. Corresponent a la jornada 34 del Campionat de Lliga, la victòria per 4-0 va significar la proclamació del club com a campió del torneig. Va disputar també els minuts finals de la trobada davant del Llevant Unió Esportiva de l'avantpenúltima jornada que va finalitzar amb victòria per 6-0.
El 5 de juliol de 2022 va signar per la Società Sportiva Lazio de la Sèrie A d'Itàlia per cinc temporades.

## Palmarès
### Campionats estatals

| Títol | Club | Any |
| Campionat de Lliga | Reial Madrid CF | 2022 |

## Notes

* ↑ Sabadell (2013-14), Mollet (2014-16) i Damm (2016-17).

## Referències

* ↑ «Reporte Roma-Real Madrid (Champions juvenil)». Portal digital Transfermarkt. [Consulta: 29 agost 2021].
* ↑ «Mario Gila, central de confianza de Raúl y candidato al Premio Fair Play». Diario Marca. [Consulta: 29 agost 2021].
* ↑ «Mario Gila, un pilar para el Castilla de Raúl». Portal digital LaFábrica. [Consulta: 29 agost 2021].
* ↑ «Gila, el 'tapado' de La Fábrica». Diario Marca. [Consulta: 29 agost 2021].
* ↑ «Gila debuta en partido oficial con el Real Madrid». Real Madrid. [Consulta: 1r maig 2022].
* ↑ «Mario Gila, un debut muy especial». Diario Mundo Deportivo. [Consulta: 1r maig 2022].
* ↑ «Acuerdo total entre Real Madrid y Lazio: Mario Gila se va a Italia». Diario Marca. [Consulta: 6 juliol 2022].

## Enllaços externs

* Fitxa al web de la SS Lazio
* Mario Gila Fuentes a BDFutbol
* Mario Gila Fuentes a La Preferente (castellà)
* Mario Gila Fuentes, Fitxa a Soccerway
* Mario Gila Fuentes – Fitxa i estadístiques a la UEFA
# Gigantopithecus blacki

Gigantopithecus blacki és una espècie extinta de primat hominoïdeu que va viure a Àsia durant el Plistocè.
Les primeres investigacions sobre el simi daten de 1935, quan el paleontòleg Ralph von Koenigswald va trobar un gegantesc queixal mentre estudiava les dents fòssils en una farmàcia de Hong Kong. Els farmacèutics li van dir que les dents procedien d'una regió anomenada Guangxi. Durant els següents quatre anys, Von Koenigswald va trobar tres dents noves en diverses farmàcies. Koenigswald, va predir que la dent pertanyia a una nova espècie de primat, que va batejar com a Gigantopithecus blacki.
A partir d'aquestes restes i a través d'estudis comparatius ha pogut determinar-se que podia atènyer 540 quilos de pes i una altura que rondava els tres metres.
Les noves investigacions suggereixen que el Gigantopithecus blacki, el primat més gran, va viure a Àsia fa aproximadament un milió d'anys, durant el període Plistocè i s'extingí fa amb prou feines 100.000 anys. La qual cosa significa que va coexistir durant algun temps amb éssers humans.

## Referències

* ↑ Zhang, Yingqi; Harrison, Terry «Gigantopithecus blacki: a giant ape from the Pleistocene of Asia revisited». American Journal of Physical Anthropology, 162 Suppl 63, 1-2017, pàg. 153–177. DOI: 10.1002/ajpa.23150. ISSN: 1096-8644. PMID: 28105715.
* ↑ Koenigswald, G. H. R. von (Gustav Heinrich Ralph) «Gigantopithecus blacki von Koenigswald, a giant fossil hominoid from the Pleistocene of southern China. Anthropological papers of the AMNH ; v. 43, pt. 4». Gigantopithecus blacki von Koenigswald, a giant fossil hominoid from the Pleistocene of southern China. Anthropological papers of the AMNH ; v. 43, pt. 4, 1952.
* 1 2 Zhang, Yingqi; Harrison, Terry «Gigantopithecus blacki : a giant ape from the Pleistocene of Asia revisited» (en anglès). American Journal of Physical Anthropology, 162, S63, 1-2017, pàg. 153–177. DOI: 10.1002/ajpa.23150. ISSN: 0002-9483.
# Muntanyes Sulayman

La serralada de Sulaiman (Sulayman o Suleiman) o muntanyes Sulaiman (Sulayman, Suleiman) és un grup orogràfic del Pakistan i Afganistan de 400 km de llarg entre el riu Gomal al nord i l'Indus al sud. Separa la Província de la Frontera del Nord-oest i Panjab de la província de Balutxistan. L'altura és decreixent cap al sud.
El seu cim és conegut pels europeus com Takht-i-Sulaiman (Tron de Salomó) i pels natius com Kasi Ghar, amb una altura de 3.487 metres. Els habitants són de majoria paixtu i cap al sud balutxis. L'antic Fort Sandeman estava a aquesta zona i tenia a uns 50 km al nord-oest el famós sanatori de Shinghar. Més al sud hi havia Fort Munro.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Ogliuga

Ogliuga (en Aleut Aglaga) és una petita illa de les illes Delarof, un subgrup de les illes Andreanof, que formen part de les illes Aleutianes, a Alaska. Es troba al mar de Bering, a tan sols un quilòmetre a l'oest de Skagul, i 17 km al sud-est de Gareloi. L'illa fa 5 km de llargada i el seu punt més alt és de 25 msnm.
A Ogliuga, així com a d'altres illes de les Fox i Andreanof, hi viu durant l'hivern l'oca emperadriu.

## Referències

* ↑ Bergsland, K. Aleut Dictionary. Fairbanks: Alaska Native Language Center, 1994.
* ↑ «Geographic Names Information System». [Consulta: 20 març 2024].
* ↑ Murie, Olaus J. (1959) FAUNA OF THE ALEUTIAN ISLANDS AND ALASKA PENINSULA 1936-38, U.S. Dept. Interior, Fish & Wildlife Service, Washington. pg. 69-
# Berwyn (Nebraska)

Berwyn és una població dels Estats Units a l'estat de Nebraska. Segons el cens del 2000 tenia 134 habitants.

## Demografia

Segons el cens del 2000, Berwyn tenia 134 habitants, 46 habitatges, i 33 famílies. La densitat de població era de 199 habitants per km².
Dels 46 habitatges en un 50% hi vivien nens de menys de 18 anys, en un 67,4% hi vivien parelles casades, en un 2,2% dones solteres, i en un 26,1% no eren unitats familiars. En el 23,9% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,91 i el nombre mitjà de persones que vivien en cada família era de 3,47.
Per edats la població es repartia de la següent manera: un 37,3% tenia menys de 18 anys, un 6% entre 18 i 24, un 29,1% entre 25 i 44, un 21,6% de 45 a 60 i un 6% 65 anys o més.
L'edat mediana era de 29 anys. Per cada 100 dones de 18 o més anys hi havia 100 homes.
La renda mediana per habitatge era de 29.375 $ i la renda mediana per família de 31.750 $. Els homes tenien una renda mediana de 24.000 $ mentre que les dones 15.833 $. La renda per capita de la població era de 13.288 $. Aproximadament el 8,6% de les famílies i l'11,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Berwyn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Berwyn». American Fact Finder. Oficina del Cens dels Estats Units, 12-01-2010.
# Gimnàstica als Jocs Olímpics d'estiu de 1960

Als Jocs Olímpics d'Estiu de 1960 celebrats a la ciutat de Roma (Itàlia) es disputaren 14 proves de gimnàstica, vuit en categoria masculina i sis en categoria femenina. La competició es disputà entre els dies 5 i 10 de setembre de 1960 a la palestra de les Termes de Caracal·la.
Participaren 254 gimnastes, 130 homes i 124 dones, de 20 comitès nacionals diferents.

## Resum de medalles
### Categoria masculina

| Prova | Or | Argent | Bronze |
| Concurs complet individual Detalls | Boris Shakhlin | Takashi Ono | Yuri Titov |
| Concurs complet per equips Detalls | JapóMasao Takemoto Takashi Ono Nobuyuki Aihara Yukio Endo Shuji Tsurumi Takashi Mitsukuri | Unió SovièticaBoris Shakhlin Yuri Titov Albert Azaryan Vladimir Portnoi Valery Kerdemilidi Nikolai Miligulo | ItàliaGiovanni Carminucci Pasquale Carminucci Gianfranco Marzola Franco Menichelli Orlando Polmonari Angelo Vicardi |
| Exercici de terra Detalls | Nobuyuki Aihara | Yuri Titov | Franco Menichelli |
| Barra fixa Detalls | Takashi Ono | Masao Takemoto | Boris Shakhlin |
| Barres paral·leles Detalls | Boris Shakhlin | Giovanni Carminucci | Takashi Ono |
| Cavall amb arcs Detalls | Eugen Ekman | No es concedí | Shuji Tsurumi |
| Cavall amb arcs Detalls | Boris Shakhlin | No es concedí | Shuji Tsurumi |
| Anelles Detalls | Albert Azarian | Boris Shakhlin | Takashi Ono |
| Anelles Detalls | Albert Azarian | Boris Shakhlin | Velik Kapsasov |
| Salt sobre cavall Detalls | Boris Shakhlin | No es concedí | Vladimir Portnoi |
| Salt sobre cavall Detalls | Takashi Ono | No es concedí | Vladimir Portnoi |

### Categoria femenina

| Prova | Or | Argent | Bronze |
| Concurs complet individual Detalls | Larissa Latínina | Sofia Muràtova | Polina Astàkhova |
| Concurs complet per equips Detalls | Unió SovièticaPolina Astàkhova Lidia Ivanova Larissa Latínina Tamara Lyukhina Sofia Muràtova Margarita Nikolaeva | TxecoslovàquiaEva Bosáková Věra Čáslavská Matylda Matoušková Hana Růžičková Ludmila Švédová Adolfina Tačová | RomaniaAtanasia Ionescu Sonia Iovan Elena Leuşteanu Emilia Lita Elena Niculescu Uta Poreceanu |
| Exercici de terra Detalls | Larissa Latínina | Polina Astàkhova | Tamara Lyukhina |
| Barra d'equilibris Detalls | Eva Bosáková | Larissa Latínina | Sofia Muràtova |
| Barres asimètriques Detalls | Polina Astàkhova | Larissa Latínina | Tamara Lyukhina |
| Salt sobre cavall Detalls | Margarita Nikolaeva | Sofia Muràtova | Larissa Latínina |

## Medaller

| Posició | País | | | | Total |
| 1 | Unió Soviètica | 10 | 8 | 8 | 26 |
| 2 | Japó | 4 | 2 | 3 | 9 |
| 3 | Txecoslovàquia | 1 | 1 | 0 | 2 |
| 4 | Finlàndia | 1 | 0 | 0 | 1 |
| 5 | Itàlia | 0 | 1 | 2 | 3 |
| 6 | Bulgària | 0 | 0 | 1 | 1 |
| 6 | Romania | 0 | 0 | 1 | 1 |

## Referències

* 1 2 «Olympedia – Artistic Gymnastics at the 1960 Summer Olympics». [Consulta: 16 desembre 2024].
# Bellerose Terrace

Bellerose Terrace és una concentració de població designada pel cens dels Estats Units a l'estat de Nova York. Segons el cens del 2000 tenia 2.157 habitants.

## Demografia

Segons el cens del 2000, Bellerose Terrace tenia 2.157 habitants, 639 habitatges, i 534 famílies. La densitat de població era de 8.328,2 habitants per km².
Dels 639 habitatges en un 44,8% hi vivien nens de menys de 18 anys, en un 66% hi vivien parelles casades, en un 12,2% dones solteres, i en un 16,3% no eren unitats familiars. En el 13,3% dels habitatges hi vivien persones soles el 6,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,38 i el nombre mitjà de persones que vivien en cada família era de 3,68.
Per edats la població es repartia de la següent manera: un 27,8% tenia menys de 18 anys, un 9,4% entre 18 i 24, un 30,1% entre 25 i 44, un 22,8% de 45 a 60 i un 9,9% 65 anys o més.
L'edat mediana era de 36 anys. Per cada 100 dones de 18 o més anys hi havia 92,7 homes.
La renda mediana per habitatge era de 74.853 $ i la renda mediana per família de 78.225 $. Els homes tenien una renda mediana de 41.898 $ mentre que les dones 40.938 $. La renda per capita de la població era de 23.751 $. Entorn de l'1,1% de les famílies i el 2,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bellerose Terrace». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Bellerose Terrace». American Fact Finder. Oficina del Cens dels Estats Units, 12-01-2010.
# Minut d'arc

Un minut d'arc és una unitat de mesura angular que equival a una seixantena part ($^1$⁄$_{60}$) d'un grau. Com que en una circumferència completa hi ha 360 graus, un minut d'arc és 1/21.600 de circumferència, o π/10.800 radians. Per la seva banda, un segon d'arc és una seixantena part ($^1$⁄$_{60}$) d'un minut d'arc. Aquestes unitats s'utilitzen bàsicament en camps que necessiten una mesura d'angles molt petits, tals com l'astronomia, l'oftalmologia o la navegació.
Per expressar quantitats d'angle encara més petites es poden fer servir els prefixos del SI, especialment el mil·lisegon d'arc, que s'usa en astronomia.

## Símbols i abreviatures

El símbol estàndard per marcar el minut d'arc és la prima (′) (U+2032), encara que normalment s'usa la cometa simple (') quan només es permeten caràcters ASCII. Un minut d'arc s'escriu, doncs, 1′. Anàlogament, el símbol del segon d'arc és la doble prima (″) (U+2033), encara que normalment s'utilitzen les cometes dobles ("). Un segon d'arc s'escriu, doncs, 1″.
El sistema sexagesimal de mesura angular :
| Unit | Valor | Símbol | En radians (aprox.) |
| Grau | $^1$⁄$_{360}$ del cercle | ° | 17,4532925 mrad |
| Minut d'arc | $^1$⁄$_{60}$ de grau | ′ (prima) | 290,8882087 µrad |
| Segon d'arc | $^1$⁄$_{60}$ de minut d'arc | ″ (doble prima) | 4,8481368 µrad |
| Mil·lisegon d'arc | $^1$⁄$_{1,000}$ de segon d'arc | | 4,8481368 nrad |
| Microsegon d'arc | 10$^{−6}$ de segon d'arc | | 4,8481368 prad |
# Bellport (Nova York)

Bellport és una població dels Estats Units a l'estat de Nova York. Segons el cens del 2000 tenia 2.363 habitants.

## Demografia

Segons el cens del 2000, Bellport tenia 2.363 habitants, 993 habitatges, i 684 famílies. La densitat de població era de 624,9 habitants/km².
Dels 993 habitatges en un 23% hi vivien nens de menys de 18 anys, en un 58,4% hi vivien parelles casades, en un 7,8% dones solteres, i en un 31,1% no eren unitats familiars. En el 24,5% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,86.
Per edats la població es repartia de la següent manera: un 18,7% tenia menys de 18 anys, un 4,6% entre 18 i 24, un 24% entre 25 i 44, un 32,2% de 45 a 60 i un 20,4% 65 anys o més.
L'edat mediana era de 46 anys. Per cada 100 dones de 18 o més anys hi havia 89,8 homes.
La renda mediana per habitatge era de 77.523 $ i la renda mediana per família de 80.850 $. Els homes tenien una renda mediana de 51.189 $ mentre que les dones 40.985 $. La renda per capita de la població era de 38.906 $. Entorn del 0,6% de les famílies i l'1,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bellport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Bellport». American Fact Finder. Oficina del Cens dels Estats Units, 12-01-2010.
# (50000) Quaoar

(50000) Quaoar (anteriorment conegut per la seva designació provisional 2002 LM$_{60}$; símbol: ) és un gran objecte transneptunià descobert el 2002. La seva òrbita és lleugerament més llunyana que la de Plutó, i probablement siguen també molt semblants quant a composició i estructura.
Va ser descobert el 4 de juny de 2002 des de l'observatori Palomar amb el telescopi Schmidt d'1,2 metres amb càmera CCD per Michael E. Brown i Chad Trujillo. Charles T. Kowal l'havia observat en els dies 17 i 18 de maig de 1983, sense reconéixer-lo.
També havia sigut albirat en diverses èpoques en els observatoris de Siding Spring i Haleakala-NEAT/MSSS. Amb totes estes observacions i mesures astromètriques, se'n pot calcular una òrbita prou precisa perquè se li haja adjudicat un nombre definitiu i anomenat amb el nom que els seus descobridors l'han batejat. El nom de Quaoar té el seu origen en el nom de la força de la creació adorada per la tribu Tongva, els pobladors originaris de la regió on hui se situa Los Angeles, prop de Pasadena, en què es troba la seu de l'Institut de Tecnologia de Califòrnia.
Té un diàmetre de 1.260+/-190 km, cosa que fa que la seva mida puga variar entre els 1.000 i 1.400 km segons els mètodes d'observació. Fins i tot és major que Caront (satèl·lit de Plutó, amb 1.186 km de diàmetre), i a més és aproximadament la meitat del diàmetre del mateix Plutó (2.320 km de diàmetre equatorial). Pertany al cinturó de Kuiper.

## Vegeu també

* Planeta nan
* Asteroide
* Llista d'asteroides

## Referències

* 1 2 Afirmat a: Minor Planet Center Database.
* 1 2 3 4 5 6 7 8 9 10 11 Identificador JPL Small-Body Database: 2050000. Data de consulta: 16 juliol 2023.
* ↑ URL de la referència: https://www.caltech.edu/about/news/caltech-scientists-find-largest-object-solar-system-plutos-discovery-618.
* 1 2 Chrystian Luciano Pereira «The two rings of (50000) Quaoar». Astronomy and Astrophysics, 2023. DOI: 10.1051/0004-6361/202346365.
* ↑ URL de la referència: http://www2.lowell.edu/users/grundy/tnbs/50000_2002_LM60_Quaoar.html.
* ↑ Bradley E. Schaefer «The Diverse Solar Phase Curves of Distant Icy Bodies. I. Photometric Observations of 18 Trans-Neptunian Objects, 7 Centaurs, and Nereid» (en anglès). Astronomical Journal, 1, 21-11-2006, pàg. 26–43. DOI: 10.1086/508931.
# Brule

Brule és una població dels Estats Units a l'estat de Nebraska. Segons el cens del 2000 tenia 372 habitants.

## Demografia

Segons el cens del 2000, Brule tenia 372 habitants, 169 habitatges, i 111 famílies. La densitat de població era de 478,8 habitants per km².
Dels 169 habitatges en un 23,1% hi vivien nens de menys de 18 anys, en un 56,8% hi vivien parelles casades, en un 6,5% dones solteres, i en un 34,3% no eren unitats familiars. En el 30,8% dels habitatges hi vivien persones soles el 17,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,77.
Per edats la població es repartia de la següent manera: un 21% tenia menys de 18 anys, un 3,8% entre 18 i 24, un 22,8% entre 25 i 44, un 25,8% de 45 a 60 i un 26,6% 65 anys o més.
L'edat mediana era de 47 anys. Per cada 100 dones de 18 o més anys hi havia 94,7 homes.
La renda mediana per habitatge era de 23.036 $ i la renda mediana per família de 34.063 $. Els homes tenien una renda mediana de 24.583 $ mentre que les dones 17.404 $. La renda per capita de la població era de 14.530 $. Aproximadament el 7,9% de les famílies i el 10,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brule». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Brule». American Fact Finder. Oficina del Cens dels Estats Units, 12-01-2010.